ಉತ್ತರ ಐರ್ಲೆಂಡ್‌‌ ನಲ್ಲಿನ ಸಮುದಾಯ ವಿಭಿನ್ನ ವರ್ಣದ ಜನಮಾನಸವನ್ನು ಒಳಗೊಂಡಿದೆ. ರಾಷ್ಟ್ರದೆಡೆಗೆ ಇವರ ನಿಷ್ಠೆಯು ಕೆಲವು ಪ್ರದೇಶಗಳಲ್ಲಿ ಲಾಂದ್ರ ಕಂಬದ ಮೇಲೆ ಹಾರಾಡುವ ಧ್ವಜಗಳ ಮೂಲಕ ಕಂಡುಬರುತ್ತದೆ. ಕೆಲವು ನಿಷ್ಠಾವಂತ ಜನರಿರುವ ಪ್ರದೇಶಗಳಲ್ಲಿ ಯೂನಿಯನ್ ಧ್ವಜ ಹಾಗು ಹಿಂದಿನ ಉತ್ತರ ಐರ್ಲೆಂಡ್‌‌ ಧ್ವಜವನ್ನು ಹಾರಿಸಲಾಗುತ್ತದೆ.ಅಲ್ಲದೇ 1848ರಲ್ಲಿ ಐರ್ಲೆಂಡ್ ನ ಧ್ವಜವೆಂದು ಗಣತಂತ್ರವಾದಿಗಳು ಹಾರಿಸಿದ ತ್ರಿವರ್ಣ ಧ್ವಜವು, ಕೆಲವು ಗಣತಂತ್ರವಾದಿ ಪ್ರದೇಶಗಳಲ್ಲಿ ಕಂಡುಬರುತ್ತದೆ. ಕೆಲವು ಪ್ರದೇಶಗಳಲ್ಲಿ ಅಂಚುಕಲ್ಲುಗಳನ್ನೂ ಸಹ ಕೆಂಪು-ಬಿಳಿ-ನೀಲಿ ಅಥವಾ ಹಸಿರು-ಬಿಳಿ-ಕಿತ್ತಳೆ(ಅಥವಾ ಹೊಂಬಣ್ಣ) ಬಣ್ಣವನ್ನು ಬಳಿಯಲಾಗಿರುತ್ತದೆ, ಇದು ಸ್ಥಳೀಯ ಜನರು ಯೂನಿಯನಿಸ್ಟ್/ನಿಷ್ಠಾವಂತರಿಗೆ ಬೆಂಬಲ ನೀಡುತ್ತಾರೋ ಅಥವಾ ರಾಷ್ಟ್ರೀಯತಾವಾದಿ/ಗಣತಂತ್ರವಾದಕ್ಕೆ ಬೆಂಬಲ ನೀಡುತ್ತಾರೋ ಎಂಬುದರ ಮೇಲೆ ಅವಲಂಬಿತವಾಗಿದೆ.
ಯೂನಿಯನ್ ಧ್ವಜ ಅಧಿಕೃತ ಧ್ವಜವಾಗಿದೆ. 
ಉತ್ತರ ಐರ್ಲೆಂಡ್‌‌ ಧ್ವಜವು, ಉತ್ತರ ಐರ್ಲೆಂಡ್‌‌ ನ ಹಿಂದಿನ ಸರ್ಕಾರಿ ಧ್ವಜವಾಗಿತ್ತು.(ಇದು "ಅಲ್ಸ್ಟರ್ ಧ್ವಜ" ಅಥವಾ "ರೆಡ್ ಹ್ಯಾಂಡ್ ಫ್ಲ್ಯಾಗ್" ಎಂದೂ ಸಹ ಕರೆಯಲ್ಪಡುತ್ತದೆ.) ಇದು ಹಿಂದಿನ ಉತ್ತರ ಐರ್ಲೆಂಡ್‌‌ ನ ಸಂಸತ್ತಿನ ಅಧಿಕಾರವನ್ನು ಆಧರಿಸಿದೆ, ಹಾಗು ಇದನ್ನು ಅಧಿಕೃತವಾಗಿ ಉತ್ತರ ಐರ್ಲೆಂಡ್‌‌ ನ ಸರ್ಕಾರ ಹಾಗು ಅದರ ಏಜೆನ್ಸಿಗಳು 1953 ಹಾಗು 1972ರ ನಡುವೆ ಬಳಕೆ ಮಾಡುತ್ತಿದ್ದವು. 1972ರಿಂದೀಚೆಗೆ, ಇದಕ್ಕೆ ಯಾವುದೇ ಅಧಿಕೃತ ಸ್ಥಾನಮಾನಗಳಿಲ್ಲ. ಉತ್ತರ ಐರ್ಲೆಂಡ್‌‌ ನಲ್ಲಿ UK ಧ್ವಜಗಳ ನೀತಿಯು ಈ ರೀತಿಯಾಗಿ ನಿರೂಪಿಸುತ್ತದೆ: "ಫ್ಲ್ಯಾಗ್ಸ್ ರೆಗ್ಯುಲೆಶನ್ ನ ಅಡಿಯಲ್ಲಿ ಅಲ್ಸ್ಟರ್ ಧ್ವಜ ಹಾಗು St. ಪ್ಯಾಟ್ರಿಕ್ ನ ಶಿಲುಬೆ ಮುದ್ರೆಗೆ ಯಾವುದೇ ಸ್ಥಾನಮಾನವಿಲ್ಲ, ಇವುಗಳನ್ನು ಸರ್ಕಾರಿ ಕಛೇರಿಗಳ ಮೇಲೆ ಹಾರಿಸುವುದಕ್ಕೆ ಅನುಮತಿಯಿಲ್ಲ." 
ಯೂನಿಯನ್ ಧ್ವಜ ಹಾಗು ಅಲ್ಸ್ಟರ್ ಧ್ವಜವನ್ನು ಮುಖ್ಯವಾಗಿ ಯೂನಿಯನಿಸ್ಟ್ ಗಳು ಬಳಕೆ ಮಾಡುತ್ತಿದ್ದರು.
ಐರಿಶ್ ರಗ್ಬಿ ಫುಟ್ಬಾಲ್ ಯೂನಿಯನ್ ಹಾಗು ಚರ್ಚ್ ಆಫ್ ಐರ್ಲೆಂಡ್ St. ಪ್ಯಾಟ್ರಿಕ್ ನ ಧ್ವಜವನ್ನು ಬಳಕೆಮಾಡುತ್ತವೆ. ಸಂಪೂರ್ಣ ದ್ವೀಪವು UKಯ ಭಾಗವಾಗಿದ್ದಾಗ ಐರ್ಲೆಂಡ್ ಅನ್ನು ಪ್ರತಿನಿಧಿಸಲು ಇದನ್ನು ಬಳಸಲಾಗುತ್ತಿತ್ತು ಹಾಗು ಕೆಲ ಬ್ರಿಟಿಶ್ ಸೇನಾ ದಳಗಳು ಇದನ್ನು ಬಳಸುತ್ತಿದ್ದವು. ವಿದೇಶಿ ಧ್ವಜಗಳೂ ಸಹ ಕಂಡುಬರುತ್ತವೆ, ಉದಾಹರಣೆಗೆ ಪ್ಯಾಲೇಸ್ಟೇನಿಯನ್ ಧ್ವಜಗಳು ಕೆಲ ರಾಷ್ಟ್ರೀಯತಾವಾದಿ ಪ್ರದೇಶಗಳಲ್ಲಿ ಹಾಗು ಇಸ್ರೇಲಿ ಧ್ವಜಗಳು ಕೆಲವು ಯೂನಿಯನಿಸ್ಟ್ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ಇದು ಸ್ಕಾಟಿಷ್ ತಂಡಗಳೊಂದಿಗೆ ಪಂದ್ಯಗಳನ್ನಾಡುವ ಸಮಯದಲ್ಲೂ ಕಂಡುಬರುತ್ತದೆ.
ಯುನೈಟೆಡ್ ಕಿಂಗ್ಡಮ್ ನ ರಾಷ್ಟ್ರಗೀತೆ "ಗಾಡ್ ಸೇವ್ ದಿ ಕ್ವೀನ್" ಹಾಡನ್ನು ಸಾಮಾನ್ಯವಾಗಿ ಉತ್ತರ ಐರ್ಲೆಂಡ್ ನಲ್ಲಿ ಸರ್ಕಾರಿ ಸಮಾರಂಭಗಳಲ್ಲಿ ವಾದ್ಯಗಳ ಮೂಲಕ ನುಡಿಸಲಾಗುತ್ತದೆ. ಕಾಮನ್ವೆಲ್ತ್ ಪಂದ್ಯಗಳಲ್ಲಿ, ಉತ್ತರ ಐರ್ಲೆಂಡ್, ಅಲ್ಸ್ಟರ್ ಧ್ವಜವನ್ನು ಬಳಸುತ್ತದೆ ಹಾಗು "ಲಂಡನ್ ಡೆರ್ರಿ ಏರ್" (ಸಾಧಾರಣವಾಗಿ "ಡ್ಯಾನಿ ಬಾಯ್" ಎಂದು ಪದ್ಯವನ್ನು ರಚಿಸಲಾಗಿರುತ್ತದೆ)ಅನ್ನು ತನ್ನ ರಾಷ್ಟ್ರಗೀತೆಯಾಗಿ ಬಳಸುತ್ತದೆ. ಉತ್ತರ ಐರ್ಲೆಂಡ್‌‌ ಫುಟ್ಬಾಲ್ ತಂಡವೂ ಸಹ ಅಲ್ಸ್ಟರ್ ಧ್ವಜವನ್ನು ಬಳಕೆ ಮಾಡುತ್ತದೆ. ಅಲ್ಲದೇ ತನ್ನ ರಾಷ್ಟ್ರಗೀತೆಯಾಗಿ "ಗಾಡ್ ಸೇವ್ ದಿ ಕ್ವೀನ್" ನನ್ನು ಬಳಸಿಕೊಳ್ಳುತ್ತದೆ.
ಗೇಲಿಕ್ ಅಥ್ಲೆಟಿಕ್ ಅಸೋಸಿಯೇಶನ್ ನ ಪ್ರಮುಖ ಪಂದ್ಯಗಳಿಗೆ ಐರ್ಲೆಂಡ್ ಗಣರಾಜ್ಯದ ರಾಷ್ಟ್ರಗೀತೆಯೊಂದಿಗೆ ಚಾಲನೆ ನೀಡಲಾಗುತ್ತದೆ, ಅಮ್ಹ್ರನ್ ನ ಬಹ್ಫಿಯನ್ನ್ (ಯೋಧನ ಹಾಡು)", ಈ ಗೀತೆಯನ್ನು ಕೆಲವು ಇತರ ಎಲ್ಲ-ಐರ್ಲೆಂಡ್ ಕ್ರೀಡಾ ಸಂಸ್ಥೆಗಳೂ ಸಹ ಬಳಸುತ್ತವೆ.
1995ರಿಂದೀಚೆಗೆ, ಐರ್ಲೆಂಡ್ ರಗ್ಬಿ ಯೂನಿಯನ್ ತಂಡವು ವಿಶೇಷವಾಗಿ ರಚಿಸಲಾದ ಹಾಡು, "ಐರ್ಲೆಂಡ್'ಸ್ ಕಾಲ್" ನ್ನು ತಂಡದ ಗೀತೆಯಾಗಿ ಬಳಸುತ್ತಿದೆ. ಐರ್ಲೆಂಡ್ ಗಣರಾಜ್ಯದ ರಾಷ್ಟ್ರಗೀತೆಯನ್ನು, ಆತಿಥೇಯ ರಾಷ್ಟ್ರದ ಮೇಲಿನ ಸೌಜನ್ಯಕ್ಕಾಗಿ ಡಬ್ಲಿನ್ ನಲ್ಲಿ ನಡೆಯುವ ಪಂದ್ಯಗಳಲ್ಲೂ ಸಹ ನುಡಿಸಲಾಗುತ್ತದೆ. 
ಉತ್ತರ ಐರಿಶ್ ಭಿತ್ತಿಚಿತ್ರಗಳು, ಉತ್ತರ ಐರ್ಲೆಂಡ್‌‌ ನ ಪ್ರಖ್ಯಾತ ಗುಣಲಕ್ಷಣಗಳಾಗಿವೆ. ಇದು ಹಿಂದಿನ ಹಾಗು ಇಂದಿನ ವಿಭಜನೆಗಳನ್ನು ನಿರೂಪಿಸುವುದರ ಜೊತೆಗೆ ಶಾಂತಿ ಹಾಗು ಸಾಂಸ್ಕೃತಿಕ ವೈವಿಧ್ಯತೆ, ಎರಡನ್ನೂ ಸಹ ಸಾಕ್ಷ್ಯಪೂರ್ವಕವಾಗಿ ಪ್ರದರ್ಶಿಸುತ್ತದೆ. 1970ರಿಂದೀಚೆಗೆ ಸರಿಸುಮಾರು 2,000 ಭಿತ್ತಿಚಿತ್ರಗಳು ಉತ್ತರ ಐರ್ಲೆಂಡ್‌‌ ನಲ್ಲಿ ದಾಖಲುಗೊಂಡಿವೆ(ಕಾಂಫ್ಲಿಕ್ಟ್ ಆರ್ಚಿವ್ ಆನ್ ದಿ ಇಂಟರ್ನೆಟ್/ಮ್ಯೂರಲ್ಸ್ ಅನ್ನು ನೋಡಿ). 
ಉತ್ತರ ಐರ್ಲೆಂಡ್‌‌ ನ ವಿಸ್ತೃತ ವಿವರಣೆ
ಉತ್ತರ ಐರ್ಲೆಂಡ್‌‌ ನಲ್ಲಿ ಬಳಕೆಯಾಗುವ ಸಂಕೇತಗಳು
ಭಾಷೆಗಳು
ಸಂಸ್ಕೃತಿ